3.11. Eszközök és eszközleírók
Vissza | 3. fejezet - A UNIX alapjai | Előre

## 3.11. Eszközök és eszközleírók

Az eszköz elnevezést leginkább a rendszerben folyó, hardverrel kapcsolatos tevékenységek kapcsán használják lemezekre, nyomtatókra, grafikus kártyákra és billentyűzetekre. A FreeBSD indulása során többnyire azt láthatjuk, hogy milyen eszközöket sikerült felismernie. Ezeket a rendszerindításkor megjelenő üzeneteket a `/var/run/dmesg.boot` állományban nézhetjük meg újra.

Például az `acd0` az első IDE CD-meghajtót, míg a `kbd0` a billentyűzetet képviseli.

A UNIX® operációs rendszerben a legtöbb eszközt a `/dev` könyvtárban található, eszközleíróknak (device node) nevezett speciális állományokon keresztül érhetjük el.

### 3.11.1. Eszközleírók létrehozása

Amikor egy újfajta eszközt adunk hozzá a rendszerhez vagy csak annak egy új példányát, mindig létre kell hoznunk hozzá egy új eszközleírót.

#### 3.11.1.1. `DEVFS` (DEVice File System, Eszköz-állományrendszer)

Az eszközöket tartalmazó állományrendszer, avagy `DEVFS`, ad hozzáférést a rendszermag által ismert eszközök neveihez a globális állományrendszer nevein keresztül. Így ahelyett, hogy magunknak kellene létrehoznunk és módosítanunk az eszközleírókat, a `DEVFS` erre a célra fenntart egy külön állományrendszert.

A devfs(5) man oldalon olvashatunk bővebben erről.

Vissza | Fel | Előre
3.10. Szövegszerkesztők | Főoldal | 3.12. Bináris formátumok

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.