28. fejezet - Elektronikus levelezés
Vissza | IV. rész - Hálózati kommunikáció | Előre

## 28. fejezet - Elektronikus levelezés

Eredetileg készítette: Lloyd, Bill.
Átdolgozta: Mock, Jim.

## 28.1. Áttekintés

Az „elektronikus levelezés”, más néven e-mail, a kommunikáció egyik legjobban elterjedt formája. Ebben a fejezetben bemutatjuk, hogyan futtassunk FreeBSD-n levelező szervert, illetve hogyan küldjünk és fogadjunk e-maileket a FreeBSD használatával. Ez azonban semmiképpen sem tekinthető egy teljes referenciának és tulajdonképpen számos fontos tényezőről szót sem ejtünk. A témára úgy kaphatunk egy sokkal átfogóbb rálátást, ha a B. függelék - Irodalomjegyzékben felsorolt remek könyveket is elolvassuk.

A fejezet elolvasása során megismerjük:

- milyen szoftverkomponensek játszanak szerepet az elektronikus levelek küldésében és fogadásában;

- FreeBSD-ben hol találhatóak a sendmail konfigurációs állományai;

- mi a különbség a helyi és távoli postaládák között;

- hogyan akadályozzuk meg, hogy a levelező szerverünk a kéretlen levélszemetet továbbítson;

- rendszerünkön hogyan telepítsünk és állítsunk be más levelező szervereket a sendmail helyett;

- hogyan oldjuk meg a levelező szerverekkel kapcsolatban felmerülő általános problémákat;

- hogyan használjuk az SMTP protokollt az UUCP protokollal;

- hogyan kell rendszerüket csak levélküldésre beállítani;

- hogyan levelezzünk betárcsázós kapcsolattal;

- hogyan növeljük rendszerünk védelmét az SMTP hitelesítésének engedélyezésével;

- hogyan telepítsünk és használjunk a levelek küldésére és fogadására például a mutthoz hasonló levelező klienseket;

- hogyan töltsük le leveleinket egy távoli POP vagy IMAP szerverről;

- hogyan alkalmazzunk automatikusan adott szabályokat vagy szűrőket az érkező levelekre.

A fejezet elolvasása előtt ajánlott:

- az internet-csatlakozásunk megfelelő beállítása (31. fejezet - Egyéb haladó hálózati témák);

- a névfeloldás beállítása (29. fejezet - Hálózati szerverek);

- a külső fejlesztésű alkalmazások telepítésének ismerete (4. fejezet - Alkalmazások telepítése: csomagok és portok).

Vissza | Fel | Előre
27.7. A SLIP használata | Főoldal | 28.2. Az elektronikus levelezés használata

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.