25. fejezet - DTrace
Vissza | III. rész - Rendszeradminisztráció | Előre

## 25. fejezet - DTrace

Írta: Rhodes, Tom.

## 25.1. Áttekintés

A DTrace, vagy más néven Dynamic Tracing technológiát a Sun™ dolgozta ki szerverek teljesítményében jelentkező szűk keresztmetszetek felderítésének megkönnyítésére. Ez nem egy nyomkövetésre szolgáló megoldást takar, hanem inkább a rendszer valós idejű elemzését és teljesítményének vizsgálatát elősegítő eszközt.

A DTrace figyelemre méltó elemzőeszköz, rengeteg rendkívül hasznos képességgel rendelkezik a rendszerben felbukkanó problémák diagnosztizálására. Előre programozott szkriptek segítségével pedig ezen képességek további előnyeit tudjuk kihasználni, ugyanis a DTrace programozható egy ún. D nyelven, amelynek révén a különböző vizsgálatokat könnyen a saját igényeink szerint tudjuk alakítani.

A fejezet elolvasása során megismerjük:

- mi is az a DTrace és milyen lehetőségei vannak;

- a Solaris™ és FreeBSD operációs rendszereken megtalálható DTrace implementációk közti eltéréseket;

- a DTrace FreeBSD alatt hogyan engedélyezhető és használható.

A fejezet elolvasásához ajánlott:

- a UNIX® és FreeBSD alapvető ismerete (3. fejezet - A UNIX alapjai);

- a rendszermag konfigurációjának és fordításának alapvető ismerete (8. fejezet - A FreeBSD rendszermag testreszabása);

- az operációs rendszerek és azon belül a FreeBSD biztonsági fogalmainak minimális ismerete (14. fejezet - Biztonság);

- a FreeBSD forrásainak megszerzésének és azok lefordításának ismerete (24. fejezet - A FreeBSD frissítése és frissen tartása).

### Figyelem:

Ez a funkció még folyamatos tesztelés alatt áll. Bizonyos részei még egyáltalán nem, vagy csak korlátozottan érhetőek el. A dokumentáció annak megfelelően fog majd változni, hogy ezek az elemek fokozatosan elérik az éles felhasználáshoz szükséges szintet.

Vissza | Fel | Előre
24.8. A források követése több géppel | Főoldal | 25.2. Eltérések az implementációban

Ha kérdése van a FreeBSD-vel kapcsolatban, a következő címre írhat (angolul): <questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.